Document ID: 32006D0059

KOMISIJAS LĒMUMS
(2006. gada 24. janvāris),
ar ko atļauj laist tirgū rudzu maizi ar pievienotiem fitosterīniem/fitostanoliem kā jaunu pārtikas produktu vai pārtikas produktu jaunu sastāvdaļu saskaņā ar Eiropas Parlamenta un Padomes Regulu (EK) Nr. 258/97
(izziņots ar dokumenta numuru K(2006) 115)
(Autentisks ir tikai teksts somu un zviedru valodā)
(Dokuments attiecas uz EEZ)
(2006/59/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
tā kā:
(1)
Karl Fazer Ltd.2000. gada 21. septembrī Somijas kompetentajām iestādēm iesniedza pieteikumu atļaujas saņemšanai laist tirgū pārtikas produktus ar pievienotiem fitosterīniem kā jaunus pārtikas produktus vai jaunas pārtikas produktu sastāvdaļas.
(2)
Somijas kompetentās iestādes 2001. gada 29. janvārī izdeva sākotnējo novērtējuma ziņojumu.
(3)
Somijas kompetentā pārtikas nekaitīguma novērtēšanas iestāde savā sākotnējā novērtējuma ziņojumā secināja, ka fitosterīni/fitostanoli ir nekaitīgi lietošanai pārtikā.
(4)
Komisija 2001. gada 13. martā nosūtīja šo sākotnējo novērtējuma ziņojumu visām dalībvalstīm.
(5)
60 dienu laikposmā, kas noteikts regulas 6. panta 4. punktā, saskaņā ar minēto noteikumu tika izvirzīti pamatoti iebildumi pret produktu tirdzniecību.
(6)
Pārtikas zinātniskās komitejas (PZK) 2002. gada 26. septembra atzinumā “Vispārīgas atziņas par dažādu uztura avotu paaugstinātas fitosterīnu līmeņu uzņemšanas ilglaicīgo ietekmi, jo īpaši attiecībā uz β-karotīnu” teikts, ka nav pierādīts papildu labums, patērējot ar pārtiku vairāk nekā 3 gramus fitosterīnu dienā, un ka lielām devām var būt nevēlama iedarbība, tāpēc augu sterīnu patēriņa dienas devai ar pārtiku nevajadzētu būt lielākai par 3 gramiem dienā.
(7)
Turklāt PZK savā 2003. gada 5. marta atzinumā par pieteikumiem atļauju saņemšanai pārtikas produktiem, kas bagātināti ar augu sterīnu, atkārtoti paudusi bažas par uzņemto devu kumulāciju no pārtikas produktiem, kuriem pievienoti fitosterīni. Taču PZK vienlaikus saistībā ar Oy Karl Fazer Ab pieprasījumu apstiprinājusi, ka fitosterīnu pievienošana dažādiem miltu un miltu konditorejas izstrādājumiem ir nekaitīga.
(8)
Lai novērstu fitosterīnu/fitostanolu uzņemšanas kumulācijas risku ar dažādiem pārtikas produktiem, Oy Karl Fazer Ab attiecīgi piekritusi sākotnējo pieteikumu sašaurināt, tajā atstājot tikai rudzu maizi.
(9)
Komisijas 2004. gada 31. marta Regulā (EK) Nr. 608/2004 par tādas pārtikas un pārtikas sastāvdaļu marķēšanu, kam pievienoti fitosterīni, fitosterīnu esteri, fitostanoli un/vai fitostanolu esteri (2), noteikts, ka patērētājiem jāsaņem visa nepieciešamā informācija, lai nepieļautu pievienoto fitosterīnu/fitostanolu pārmērīgi lielu devu uzņemšanu.
(10)
Pastāvīgā pārtikas aprites un dzīvnieku veselības komiteja pozitīvu atzinumu nav sniegusi, tāpēc Komisija 2005. gada 22. augustā saskaņā ar 5. panta 4. punktu Padomes Lēmumā 1999/468/EK (3) iesniegusi priekšlikumu Padomei, par kuru tai jāpieņem lēmums 3 mēnešu laikā.
(11)
Padome tomēr noteiktajā termiņā lēmumu nav pieņēmusi, tāpēc tagad lēmumu pieņem Komisija,
IR PIEŅĒMUSI ŠO LĒMUMU.
1. pants
Tiek atļauts laist Kopienas tirgū 1. pielikumā aprakstītos pārtikas produktus un pārtikas produktu sastāvdaļas, kuriem pievienoti 2. pielikumā minētie fitosterīni/fitostanoli, turpmāk saukti “produkti”.
2. pants
Produkti jānoformē tādā veidā, lai tos varētu viegli sadalīt atsevišķās porcijās, kurās pievienoto fitosterīnu/fitostanolu ir ne vairāk par 3 g (lietojot vienu porciju dienā), vai ne vairāk par 1 g (lietojot trīs porcijas dienā).
3. pants
Šis lēmums ir adresēts Oy Karl Fazer Ab, Fazerintie 6, FIN-00941 Helsinki.
Briselē, 2006. gada 24. janvārī

Labels: 0
3
17